**П Р И Ј Е Д Л О Г**

На основу члана 22. Породичног закона („Службени гласник Републике Српске“ бр. 17/23 и 27/24), чл. 36. и 87. Статута града Градишка („Службени гласник града Градишка“ бр. 4/17 и 5/19) Скупштина града Градишка на сједници одржаној дана 25.11.2024. године донијела је

**О Д Л У К У**

**o одређивању одборника који могу присуствовати закључењу брака**

**I**

Одборници Скупштине града Градишка у сазиву 2024. година - 2028. година могу прису-ствовати чину закључења брака почев од 25.11.2024.године.

**II**

Одборници Скупштине града Градишка чину закључења присуствоваће према распореду који за сваку календарску годину утврђује надлежно одјељење Градске управе града Градишка.

**III**

Ступањем на снагу ове Одлуке престаје да важи Одлука о одређивању одборника који могу присуствовати закључењу брака („Службени гласник града Градишка“, број 19/20).

**IV**

Ова одлука ступа на снагу даном доношења, а објавиће се у „Службеном гласнику града Градишка“.

Број: 01.01-022-\_\_\_\_/24

Датум: \_\_\_\_\_\_\_\_\_\_2024. године

Градишка

ПРЕДСЈЕДНИК

СКУПШТИНЕ ГРАДА

\_\_\_\_\_\_\_\_\_\_\_\_\_\_\_\_\_\_

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове Одлуке садржан је у одредби члана 22. Породичног закона Републике Српске („Службени гласник Републике Српске“ бр. 17/23 и 27/24) којим је прописано да чину закључења брака присуствује између осталих и делегирани одборник и чл. 36. и 87. Статута града Градишка којим је прописано да Скупштина у вршењу послова из своје надлежности доноси Одлуке.

**РАЗЛОЗИ ЗА ДОНОШЕЊЕ:**

Имајући у виду да је дана 25.11.2024. конституисана Скупштина града у сазиву 2024. година – 2028. година, потребно је донијети ову Одлуку како би се омогућило да одборници наведеног сазива могу присуствовати чину закључења брака, сходно члану 12. Породичног закона Републике Српске, према годишњем распореду који ће утврдити надлежно одјељење Градске управе града Градишка.

**ПРИЈЕДЛОГ:**

Предлаже се Скупштини града да одлуку усвоји у предложеном тексту.

ОБРАЂИВАЧ ПРЕДЛАГАЧ

Одјељење за општу управу ГРАДОНАЧЕЛНИК

Начелник одјељења Зоран Аџић

Божана Глувић