**ПРИЈЕДЛОГ**

На основу члана 39. став (2) тачка 21) и члана 82. став (2) Закона о локалној самоуправи („Службени гласник Републике Српске“, бр. 97/16, 36/19 и 61/21), члана 55. став (3) тачка 1) и члана 56. Закона о службеницима и намјештеницима у органима јединице локалне самоуправе („Службени гласник Републике Српске“, број 97/16) и члана 36. став (2) тачка 23) и члана 87. Статута града Градишка („Службени гласник града Градишка“, бр. 4/17 и 5/19) Скупштина града Градишка на сједници одржаној дана \_\_\_\_\_\_\_2024. године донијела је

**Р Ј Е Ш Е Њ Е**

**о разрјешењу начелника Одјељења за просторно уређење и грађење**

**у Градској управи града Градишка**

1. Саша Суботић,дипломирани инжењер архитектуре из Градишке, разрјешава се дужности начелника Одјељења за просторно уређење и грађење у Градској управи града Градишка, због истека времена на које је именован, са даном 25.11.2024. године.

2. За извршење рјешења задужује се Градоначелник.

3. Рјешење ступа на снагу даном доношења, а објавиће се у „Службеном гласнику града Градишка“.

Образложење

Саша Суботић је рјешењем Скупштине града Градишка број: 01-111-131/21 од 22.04.2021. године, именован на дужност начелника Одјељења за просторно уређење и грађење у Градској управи града Градишка на вријеме трајања мандата сазива Скупштине града која га је изабрала. Чланом 55. став (1) Закона о службеницима и намјештеницима у органима јединице локалне самоуправе прописано је да мандат начелника одјељења траје до краја мандата сазива скупштине која га је изабрала. С обзиром да је мандат сазива Скупштине града Градишка која је извршила именовање истекао, те да Скупштина града Градишка засједа у новом сазиву након проведених Локалних избора 2024. године, ријешено је као у диспозитиву.

Поука о правном средству: Против овог рјешења може се изјавити жалба Одбору за жалбе града Градишка у року од 15 дана од дана достављања рјешења.

Број: 01.01-111- /24 **ПРЕДСЈЕДНИК**

Датум: \_\_\_\_\_\_\_\_\_\_\_\_.2024.године **СКУПШТИНЕ ГРАДА**

Градишка **\_\_\_\_\_\_\_с.р.**