# Н А Ц Р Т –

# На основу члана 39 став 2. тачка 7. Закона о локалној самоуправи („Службени гласник Републике Српске“ број 97/16, 36/19 и 61/21) и чл. 36 став 2. тачка 7. и 87. Статута града Градишка („Службени гласник града Градишка“ број 4/17 и 5/19), Скупштина града Градишка на сједници одржаној \_\_\_\_\_\_\_\_\_\_\_ 2024. године д о н о с и

**О Д Л У К У**

**о измјени Програма уређења грађевинског земљишта**

**за 2024. годину**

**I**

У Програму уређења грађевинског земљишта за 2024. годину („Службени гласник града Градишка“, број 16/22) тачка II мијења се и гласи:

Кроз табеларне прегледе дају се финансијски износи намјенских расхода како слиједи:

1. Планиране обавезе везане за просторно-планску документацију у 2024. години,

2. Планиране обавезе за израду пројектне документације у 2024. години,

3. Расходи за стручне услуге и

4. Трошкови уклањања објеката.

|  |  |
| --- | --- |
| 1. Израда просторно планске документације | |
| Израда Просторног плана града Градишка 2021-2041. године | 56.000,00 КМ |
| Израда Регулационог плана „Обилазница –Чатрња“ | 188.000,00 КМ |
| Измјена дијела РП насеља „Крошња“ | 6.000,00 KM |
| Измјена дијела РП подручја зона 2, 7 и 8 источни дио градске зоне Градишка „Градишка исток“ (Угао улица Солунских добровољаца и Саве Мандића) | 6.000,00 КМ |
| Измјена дијела Регулационог плана Нова Топола – Исток | 3.000,00 KM |
| Израда урбанистичко-техничких услова и стручних елабората | 176.000,00 KM |
| Геодетски послови – цијепањe парцела и снимањe подлога | 25.000,00 КМ |
| **Израда просторно планске документације укупно** | **460.000,00 КМ** |

.

|  |  |
| --- | --- |
| 2. Израда пројектне документације | |
| Израда пројектно-техничке документације за изградњу инфраструктуре и објеката |  |
| **Израда пројектне документације укупно** | **200.000,00 KM** |

|  |  |
| --- | --- |
| 3. Расходи за стручне услуге | |
| Програмске услуге, трошкови техничког пријема, трошкови контроле техничке документације , трошкови надзора над извођењем објеката, успостављање ГИС система, мониторинг квалитете ваздуха (имисије) |  |
| **Расходи за стручне услуге** | **48.000,00 КМ** |

|  |  |
| --- | --- |
| **1. Израда просторно планске документације укупно** | **460.000,00 КМ** |
| **2. Израда пројектне документације укупно** | **200.000,00 КМ** |
| 3. Расходи за стручне услуге | **48.000,00 КМ** |
| **УКУПНО** | **708.000,00 КМ** |

**II**

Ова одлука ступа на снагу осмог дана од дана објављивања у „Службеном гласнику града Градишка“.

Број: ПРЕДСЈЕДНИК

Датум: СКУПШТИНЕ ГРАДА

Градишка \_\_\_\_\_\_\_\_\_\_\_\_\_\_\_\_\_

О б р а з л о ж е њ е

ПРАВНИ ОСНОВ

Правни основ за доношење предложене измјене Програма уређења грађевинског земљишта је садржан у одредбама члана 39 став 2. тачка 7. Закона о локалној самоуправи („Службени гласник Републике Српске“ број 97/16, 36/19 и 61/21) и чл. 36 став 2. тачка 7. и 87. Статута града Градишка („Службени гласник града Градишка“ бр. 4/17 и 5/19).

РАЗЛОЗИ ЗА ДОНОШЕЊЕ

Укупна средства за израду просторно-планске документације, израду пројектне документације, расходи за стручне услуге и расходи за уклањање објеката у 2024. години била су предвиђена првобитним програмом у износу од 820.000,00 КМ, а наведеним измјенама износ је смањен на 708.000,00 КМ**.**

Средства за просторно-планску документацију у износу од 470.000,00 КМ су смањена на 460.000,00 КМ. Највећа разлика у односу на основни програм уређења за текућу 2024. годину види се у прерасподјели средстава на начин да су смањена средства за израду просторно – планске документације, а значајно повећана средства за израду урбанистичко-техничких услова и стручних елабората за инфраструктурне објекте и објекте јавне намјене.

Расходи по основу коришћења роба и услуга смањени су са 60.000,00 КМ на 48.000,00 КМ. У ову ставку спада даљи развој ГИС-а као и мјерење квалитета ваздуха за које постоје закључени уговори на годишњем нивоу.

Смањење је изражено код израде пројектне документације, јер је ова ставка са првобитно планираних 280.000,00 КМ смањена на 200.000,00 КМ. До смањења је дошло усљед рационализације трошкова за израду пројектне документације за изградњу објеката јавне намјене, саобраћајне и комуналне инфраструктуре.

ПРИЈЕДЛОГ

Предлаже се Скупштини града Градишка да утврди Нацрт Одлуке о измјени Програма уређења грађевинског земљишта за 2024. годину у предложеном тексту и исту упути у јавну расправу.

**ОБРАЂИВАЧИ:**

**Одјељење за просторно уређење и грађење**

**Начелник Одјељења**

**\_\_\_\_\_\_\_\_\_\_\_\_\_\_\_**

**Одјељење за комуналне и стамбене послове**

**Начелник Одјељења**

**\_\_\_\_\_\_\_\_\_\_\_\_\_\_\_ ПРЕДЛАГАЧ:**

**ГРАДОНАЧЕЛНИК**

**Зоран Аџић**